   پئرس (شوبز نيوز) بالي ووڊ جي ڪامياب ترين اداڪارا پريانڪا چوپڙا پنهنجي ڏير جوئي جونس ۽ گيمز آف ٿرونز جي اداڪارا صوفي ٽرنر جي شادي تقريب دوران ايتري قدر جذباتي ٿي وئي جو سندس اکين مان ڳوڙها ڳڙي پيا. اداڪارا پريانڪا چوپڙا تازو پئرس ۾ پنهنجي ڏير جوئي جونس ۽ گيم آف ٿرونز جي اداڪارا صوفي ٽرنر جي شادي جي تقريبن ۾ مصروف هئي، جنهن جون ڪجهه تصويرون انٽرنيٽ وسيلي منظر تي آيون. هڪ تصوير ۾ ڏسي سگهجي ٿو ته پريانڪا چوپڙا پنهنجي مڙس نڪ جونس سان گڏ بيٺل آهي، نڪ هڪ ٽڪسڊو سوٽ ۾، جڏهن ته پريانڪا چوپڙا گلابي ساڙيءَ ۾ موجود آهي ۽ سندس وارن ۾ هڪ گلاب به لڳل آهي. ان تصوير کي ڏسي ايئن محسوس ٿي رهيو آهي ته پريانڪا چوپرا ڪنهن کي ڏسي جذباتي ٿي وئي آهي ۽ هوءَ پنهنجا ڳوڙها صاف ڪري رهي آهي. ڪجهه مداحن انسٽاگرام پوسٽ ۾ ڀوڳ ڪندي چيو ته جيئن ته فرانس ۾ گرمي جي لهر آهي، تنهن ڪري ڪري اداڪارا پگهر صاف ڪري رهي آهي. پريانڪا چوپڙا جي دير جي شاديءَ تقريب جون ٻيون تصويرون پڻ سوشل ميڊيا تي وائرل ٿيون آهن، جن ۾ بالي ووڊ اداڪارا ۽ جونس فيملي جا ميمبر موجود آهن.